sagorsarker/bangla-wikipedia huggingface dataset:
ভাটপাড়া বিধানসভা কেন্দ্র

ভাটপাড়া (বিধানসভা কেন্দ্র) ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ১০৫ নং ভাটপাড়া বিধানসভা কেন্দ্রটি 
১ থেকে ১৭ নং ওয়ার্ড গুলি ভাটপাড়া পৌরসভা এর অন্তর্গত।
ভাটপাড়া বিধানসভা কেন্দ্রটি ১৫ নং ব্যারাকপুর লোকসভা কেন্দ্র এর অন্তর্গত।
২০১১ সালের নির্বাচনে, তৃণমূল কংগ্রেসের অর্জুন সিং তার নিকটবর্তী প্রতিদ্বন্দ্বী সিপিআই (এম) -এর নেপালদেব ভট্টাচার্যকে পরাজিত করেন।
২০০৬ এবং ২০০১ সালের বিধানসভা নির্বাচনে,তৃণমূল কংগ্রেসের অর্জুন সিং ভাটপাড়া আসন থেকে জয়ী হন ২০০৬ সালে সিপিআই (এম) -এর হরিমোহন নাথকে পরাজিত করেন এবং ২০০১ সালে সিপিআই (এম) -এর রামপ্রসাদ কুন্ডুকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) -এর বিদ্যুৎ গাঙ্গুলি ১৯৯৬ সালে কংগ্রেসের ধর্মপাল গুপ্তকে পরাজিত করেন ১৯৯১ সালে কংগ্রেসের কেদার সিংকে পরাজিত করেন। কংগ্রেসের সত্যনারায়ণ সিং ১৯৮৭ সালে সিপিআই (এম) -এর শিবপ্রসাদ ভট্টাচার্যকে পরাজিত করেন। সিপিআই (এম) সিতারাম গুপ্ত ১৯৮২ সালে কংগ্রেসের দেবী ঘোষালকে পরাজিত এবং ১৯৭৭ সালে কংগ্রেসের সত্যনারায়ণ সিংকে পরাজিত করেন।
কংগ্রেসের সত্যনারায়ণ সিং ১৯৭২ এবং ১৯৭১ সালে জয়ী হন। সিপিআই (এম) -এর সিতারাম গুপ্ত ১৯৬৯ সালে জয়ী হন। কংগ্রেসের দয়ারাম বেড়ি ১৯৬৭ এবং ১৯৬২ সালে জয়ী হন। সিপিআই এর সিতারাম গুপ্ত ১৯৫৭ সালে জয়ী হন। স্বাধীন ভারতের প্রথম নির্বাচন ১৯৫১ সালে, কংগ্রেসের দয়ারাম বেড়ি ভাটপাড়া কেন্দ্র থেকে জয়ী হন।
রাজশাহী বিজ্ঞান ও প্রযুক্তি বিশ্ববিদ্যালয়

রাজশাহী বিজ্ঞান ও প্রযুক্তি বিশ্ববিদ্যালয় বা রাজশাহী সায়েন্স অ্যান্ড টেকনোলজি ইউনিভার্সিটি বাংলাদেশের রাজশাহী বিভাগের নাটোরে অবস্থিত একটি বেসরকারি বিশ্ববিদ্যালয়।
এই বিশ্ববিদ্যলয়ের সকল শ্রেণীকক্ষে শিক্ষার্থীদের বসার জন্য সিঙ্গেল ডেক চেয়ার রয়েছে।
বিশ্ববিদ্যালয়ের শিক্ষার্থীদের বিভিন্ন বিষয়ে ব্যবহারিক শিক্ষা প্রদানের ২টি ল্যাব রয়েছে।
ল্যাব শুধুমাত্র কার্ডধারী শিক্ষার্থীরাই ব্যবহার করতে পারে।
ভিআইপি টাওয়ার, হোল্ডিং নং-১১২,
ঢাকা রোড, বড় হরিশপুর,
নাটোর সদর, নাটোর-৬৪০০।
রণদা প্রসাদ সাহা বিশ্ববিদ্যালয়

রণদা প্রসাদ সাহা বিশ্ববিদ্যালয় নারায়নগঞ্জ বাংলাদেশের একটি বেসরকারী বিশ্ববিদ্যালয়।
বাংলাদেশের স্বনামধন্য প্রতিষ্ঠান কুমুদিনী ওয়েলফেয়ার ট্রাস্ট অব বেঙ্গল সেবামূলক কার্যক্রমের একটি অংশ হিসেবে নারায়ণগঞ্জে প্রতিষ্ঠিত করেছে রণদা প্রসাদ সাহা বিশ্ববিদ্যালয়। এটি নারায়ণগঞ্জের প্রথম বেসরকারী বিশ্ববিদ্যালয়।
রণদা প্রসাদ সাহা বিশ্ববিদ্যালয়ে বছরে দুইটি সেমিস্টারে পাঠ দান করা হয়ে থাকে।
এই বিশ্ববিদ্যলয়ের সকল শ্রেণীকক্ষে শিক্ষার্থীদের বসার জন্য সিঙ্গেল ডেক চেয়ার রয়েছে। শ্রেণীকক্ষগুলো শীতাতপ নিয়ন্ত্রিত ও সার্বক্ষণিক বিদ্যুৎ সুবিধা। প্রত্যেকটি শ্রেণী কক্ষে মাল্টিমিডিয়া/প্রজেক্টের এর ব্যবস্থা আছে।
বিশ্ববিদ্যালয়ের শিক্ষার্থীদের বিভিন্ন বিষয়ে ব্যবহারিক শিক্ষা প্রদানের ২টি ল্যাব রয়েছে।
জেড এইচ সিকদার বিজ্ঞান ও প্রযুক্তি বিশ্ববিদ্যালয়

জেড এইচ সিকদার বিজ্ঞান ও প্রযুক্তি বিশ্ববিদ্যালয় বাংলাদেশের একটি বেসরকারী বিশ্ববিদ্যালয়। এটি শরীয়তপুর জেলার ভেদরগঞ্জ উপজেলার কার্তিকপুর ইউনিয়নের মধুপুর গ্রামে অবস্থিত।
জয়নুল হক সিকদার ২০১২ সালে শরীয়তপুরে জেড এইচ সিকদার বিজ্ঞান ও প্রযুক্তি বিশ্ববিদ্যালয় প্রতিষ্ঠিত করে। বিশ্ববিদ্যালয়টি চারটি অনুষদ নিয়ে যাত্রা শুরু করে উপাচার্য প্রফেসর ড. মোহাম্মদ আবদুল মালেক।
নিম্নোক্ত ব্যক্তিবর্গ বিশ্ববিদ্যালয়টির উপাচার্য হিসেবে দায়িত্ব পালন করেন:
বর্তমানে এই বিশ্ববিদ্যায়ে ৪টি অনুষদে ৮টি বিভাগের অধীনে ১২ টি প্রোগ্রামে চালু আছে। সেগুলো হচ্ছে-
মানবিক ও সমাজ বিজ্ঞান অনুষদ
ব্যবসায় শিক্ষা অনুষদ
প্রকৌশলী ও প্রযুক্তি অনুষদ
বিজ্ঞান অনুষদ
স্থায়ী ক্যাম্পাস
জেড এইচ সিকদার বিজ্ঞান ও প্রযুক্তি বিশ্ববিদ্যালয়
গ্রাম: মধুপুর, পোস্ট: কার্তিকপুর, 
ভেদরগঞ্জ, শরীয়তপুর, বাংলাদেশ।
সিটি ক্যাম্পাস 
জেড এইচ সিকদার বিজ্ঞান ও প্রযুক্তি বিশ্ববিদ্যালয় 
২৯৫/জ/১৪, রায়েরবাজার বাজার, 
সিকদার রিয়েল এস্টেট, ধানমন্ডি, ঢাকা-১২০৯ বাংলাদেশ।
ফারইস্ট ইন্টারন্যাশনাল ইউনিভার্সিটি

ফারইস্ট ইন্টারন্যাশনাল ইউনিভার্সিটি বাংলাদেশের একটি বেসরকারী বিশ্ববিদ্যালয়। এটি ২০১৩ সালে প্রধানমন্ত্রী শেখ হাসিনার আত্মীয় শেখ কবির হোসেন প্রতিষ্ঠিত করেছিলেন। বিশ্ববিদ্যালয়টি বনানী, 
ঢাকা, বাংলাদেশে অবস্থিত।
নিম্নোক্ত ব্যক্তিবর্গ ফারইস্ট ইন্টারন্যাশনাল ইউনিভার্সিটির উপাচার্য হিসেবে দায়িত্ব পালন করেন:
বাংলাদেশ ইউনিভার্সিটি অব হেল্‌থ সায়েন্সেস

বাংলাদেশ ইউনিভার্সিটি অব হেল্‌থ সায়েন্সেস বাংলাদেশের একটি বেসরকারি বিশ্ববিদ্যালয়।
বাংলাদেশ ইউনিভার্সিটি অব হেলথ সায়েন্স’ আগে 'বাংলাদেশ ইনস্টিটিউট অব হেলথ সায়েন্সেস' নামে পরিচিত ছিল। বারডেমের অর্থায়নে বিশ্ববিদ্যালয় হিসেবে এটি ২০১২ সালের নভেম্বরে কার্যক্রম শুরু করে। পুরোপুরি বিশেষায়িত এই বিশ্ববিদ্যালয়ে চারটি অনুষদ রয়েছে। বাংলাদেশ ইউনিভার্সিটি অব হেলথ সায়েন্সেস দেশের একমাত্র বেসরকারি বিশ্ববিদ্যালয়, যেখানে শুধু বিজ্ঞানের স্বাস্থ্য সম্পর্কিত বিষয়গুলোই পড়ানো হয়।
১২৫/১, দারুস সালাম 
(টেকনিক্যাল মোড়), 
মিরপুর -১, ঢাকা -১২১৬,
বাংলাদেশ
বিজিএমইএ ইউনিভার্সিটি অব ফ্যাশন অ্যান্ড টেকনোলজি

বিজিএমইএ ইউনিভার্সিটি অব ফ্যাশন অ্যান্ড টেকনোলজি বাংলাদেশের একটি বেসরকারী বিশ্ববিদ্যালয়। দেশের তৈরি পোশাক তৈরির জন্য কারিগরিক সক্ষম মানব সম্পদ উৎপাদনের লক্ষ্যে এই বিশ্ববিদ্যালয় প্রতিষ্ঠিত হয়েছিল।
বর্তমান বাংলাদেশের প্রেক্ষাপটে উচ্চশিক্ষার ক্ষেত্রে টেক্সটাইল ইঞ্জিনিয়ারিংয়ের চাহিদা বেশ। এইচএসসি শেষ করার পর বেশির ভাগ শিক্ষার্থীরই ইচ্ছা থাকে ইঞ্জিনিয়ারিং পড়ার। আর সবার পছন্দের তালিকায় টেক্সটাইল ইঞ্জিনিয়ারিং বেশ ওপরের দিকেই অবস্থান করে। তাই এই সকল কমলমতি শিক্ষার্থীদের কথা বিবেচনা করে বাংলাদেশ গার্মেন্টস মালিক সমিতির প্রতিস্ঠান বিজিএমইএর উদ্বেগে প্রতিষ্ঠিত হয়েছে "বিজিএমইএ ইউনিভার্সিটি অব ফ্যাশন অ্যান্ড টেকনোলজি" 
আন্তর্জাতিক মানের ফ্যাশন ডিজাইনারের স্নাতকোত্তর তৈরি করা জন্য উহান টেক্সটাইল বিশ্ববিদ্যালয়ের সাথে সহযোগিতামুলক একটি চুক্তি স্বাক্ষরিত হয়।
বিজ্ঞান ও প্রযুক্তি অনুষদ
ব্যবসায় শিক্ষা অনুষদ
কলা ও সামাজিক বিজ্ঞান অনুষদ
পিএইচ এর একাডেমিক সময়কাল দু'টি সেমিস্টার বছরে:
এই বিশ্ববিদ্যলয়ের সকল শ্রেণীকক্ষে শিক্ষার্থীদের বসার জন্য সিঙ্গেল ডেক চেয়ার রয়েছে। শ্রেণীকক্ষগুলো শীতাতপ নিয়ন্ত্রিত। ও সার্বক্ষণিক বিদূৎ সুবিধা।
বিশ্ববিদ্যালয়ের শিক্ষার্থীদের বিভিন্ন বিষয়ে ব্যবহারিক শিক্ষা প্রদানের ২টি ল্যাব রয়েছে।
গ্রামীণ টেলিকম

গ্রামীণ টেলিকম (GTC) হচ্ছে ড. মোহাম্মদ ইউনূস ও গ্রামীণফোন (জিপি ৩৯%) এর অংশীদারিত্বে প্রতিষ্ঠিত একটি বাংলাদেশি অ-লাভজনক প্রতিষ্ঠান। গ্রামীণ টেলিকম গ্রামীণফোনের প্রারম্ভিক "পল্লীফোন" কার্যক্রম পরিচালনা করে যা গ্রামীণ দরিদ্র জনগোষ্ঠীকে একটি মুঠোফোনের মালিক করে তোলে এবং এটিকে তাদের মুনাফা অর্জনের উদ্যোগে পরিণত করে। পল্লীফোন কার্যক্রমের পিছনে দৃষ্টিভঙ্গিটি ইকবাল কাদির কর্তৃক প্রণয়ন করা হয়েছিল, যিনি ভেবেছিলেন একটি মোবাইল ফোন আয়ের উৎপাদনের উৎস হতে পারে। কার্যক্রমটি বাস্তবায়নের জন্য কাদির অধ্যাপক ইউনূস এবং নরওয়ের কোম্পানি টেলিনর এর সাথে কাজ করেছিলেন। গ্রামীণ টেলিকম তাদের এই আকর্ষণীয় কার্যক্রম, পল্লীফোন (ভিপি) চালু করে ২৬ শে মার্চ, ১৯৯৭-এ একটি দৃষ্টিভঙ্গী দিয়ে যাতে সাশ্রয়ী মূল্যের মোবাইল প্রযুক্তির মাধ্যমে শহুরে ও গ্রামীণ অঞ্চলে সেতুবন্ধনের মাধ্যমে প্রযুক্তির ব্যবহারের পার্থক্য কমানো যায়। বর্তমানে গ্রামীণ টেলিকম বাংলাদেশের গ্রামবাসীদের মধ্যে মোবাইল ফোন প্রদান করে।
গ্রামীণ টেলিকমের গ্রামীণ জনগণকে তথ্য প্রযুক্তির জগতে সংযুক্ত করার জন্য বিভিন্ন প্রোগ্রাম রয়েছে। পল্লীফোন (গ্রামীণ ফোন; বানান ; উচ্চারণ ) কার্যক্রম সেগুলোর মধ্যে সর্ববৃহৎ। পল্লীফোন কার্যক্রমটি বাণিজ্যিকভাবে উদ্বোধন করা হয় ১৯৯৭ সালের ২৬ মার্চ পাতিরা, দক্ষিণ খান, ঢাকা-এর "পল্লীফোন নারী" লাইলী বেগমের মাধ্যমে। গ্রামীণফোনের বাণিজ্যিক কার্যক্রম একই দিনে চালু হয়।
পল্লীফোন একটি অনন্য ধারণা যা বাংলাদেশের অন্তর্নিহিত লোকেদের আধুনিক টেলিযোগাযোগ সেবা প্রদান করে। পল্লীফোনের একজন গ্রাহক হওয়ার জন্য প্রথমে অবশ্যই গ্রামীণ ব্যাংকের সদস্য হতে হয়।
এই মোবাইল ফোনে খুব সস্তা বিলিং রেট রয়েছে এবং গ্রামীণ ব্যাংকের সহজ ঋণে দেওয়া হয়। একবার একটি ফোন দেওয়া হলে, গ্রাহককে বহির্মুখী ও আগত কলগুলি ছাড়াও সংলগ্ন এলাকার লোকেদের পরিষেবা প্রদানের জন্য উৎসাহিত করা হয়। এইভাবে, তিনি তার ব্যাংকের ঋণ পরিশোধ করতে এবং মুনাফা অর্জন করার জন্য অর্থ উপার্জন করতে পারেন। বাংলাদেশের পল্লী এলাকার অনেক মানুষ, বিশেষ করে দরিদ্র নারীরা, পল্লীফোন এর সাহায্যে তাদের জীবন পরিবর্তন করতে সক্ষম হয়েছে।
বিপ্লবী পল্লীফোন কার্যক্রম ছাড়াও গ্রামীণ টেলিকম তথ্য কেন্দ্রগুলিও প্রদান করে। প্রাথমিকভাবে, টাঙ্গাইল জেলায় তিনটি পরীক্ষামূলক কিয়স্ক স্থাপন করা হয়েছিল। তথ্য ও যোগাযোগ প্রযুক্তি ব্যবহারে বাংলাদেশের গ্রামগুলিতে মানুষকে সুযোগ প্রদানের জন্য এই কিয়স্কগুলি স্থাপন করা হয়েছে।
গ্রামীণ টেলিকমে আরো একটি নতুন সেবা যুক্ত হলো পেমেন্ট সার্ভিস প্রোভাইডার সমাধান সার্ভিসেস লিমিটেড (সমাধান)।২০২১ সালের ১৬ নভেম্বর বাংলাদেশ ব্যাংকে প্রথম আবেদন করে পিএসপি লাইসেন্সের জন্য,যা সিদ্ধান্ত নিতে ঝুলিয়ে রাখে ২০২৪ সালের ৫ আগস্ট পর্যন্ত।ছাত্র-জনতার অভ্যুত্থানের পর ২৯ সেপ্টেম্বর সমাধানকে এনওসি দিয়েছিলো।অবশেষে ২০২৫ সালের ২ জুন সোমবার চূড়ান্ত লাইসেন্স পেলো সমাধান।
এই কর্মসূচীটি ২০০০ সালে ‘‘জিএসএমএ ইন দ্য কমিউনিটি অ্যাওয়ার্ড’’, ২০০৩ সালে ‘‘কমনওয়েলথ ইনোভেশন অ্যাওয়ার্ড’’ এবং ২০০৫ সালে গেইটওয়ে ফাউন্ডেশনের তরফ থেকে ‘‘পিটার্সবার্গ প্রাইজ’’ লাভ করে।
চেস্টার মরিস

জন চেস্টার ব্রুকস মরিস (, ১৬ ফেব্রুয়ারি ১৯০১ - ১১ সেপ্টেম্বর ১৯৭০) ছিলেন একজন মার্কিন অভিনেতা। তিনি মঞ্চ, চলচ্চিত্র, টেলিভিশন ও বেতারে কাজ করেছেন। তিনি তার কর্মজীবনের শুরুর দিকে কয়েকটি চলচ্চিত্রে কাজ করে স্মরণীয় হয়ে আছেন। তিনি তার প্রথম সবাক চলচ্চিত্র "অ্যালিবাই" (১৯২৯) ছবিতে অভিনয় করে শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। তিনি ১৯৪০-এর দশকে "বোস্টন ব্ল্যাকি" চলচ্চিত্র ধারাবাহিকের ২৬টি চলচ্চিত্রে বোস্টন ব্ল্যাকি চরিত্রে অভিনয়ের জন্য সর্বাধিক পরিচিতি অর্জন করেন। তিনি ১৯৪৯ সালে চলচ্চিত্র অভিনয় থেকে অবসর নেন।
চেস্টার মরিস ১৯০১ সালের ১৬ই জানুয়ারি নিউ ইয়র্ক সিটিতে জন্মগ্রহণ করেন। তার পুরো নাম জন চেস্টার ব্রুকস মরিস। তার পিতা উইলিয়াম মরিস ছিলেন ব্রডওয়ে মঞ্চ অভিনেতা ও মাতা এটা হকিন্স ছিলেন মঞ্চ কৌতুকাভিনেত্রী। মরিস কিশোর বয়সে স্কুল থেকে ঝড়ে পড়েন এবং ১৫ বছর বয়সে লিওনেল ব্যারিমোরের সাথে "দ্য কপারহেড" মঞ্চনাটক দিয়ে তার ব্রডওয়ে মঞ্চে অভিষেক হয়। তার চলচ্চিত্রে অভিষেক হয় ১৯১৭ সালের নির্বাক হাস্যরসাত্মক নাট্য চলচ্চিত্র "অ্যান অ্যামেচার অরফান" দিয়ে।
১৯২৯ সালে "অ্যালিবাই" চলচ্চিত্র দিয়ে মরিসের সবাক চলচ্চিত্রে অভিষেক হয়। এই ছবিতে তার কাজের জন্য তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। একই বছর তাকে "ওম্যান ট্র্যাপ" (১৯২৯) ছবিতে দেখা যায়। ১৯৩০ সালে তিনি "দ্য কেস অব সার্জেন্ট গ্রিশা" এবং নর্মা শিয়েরারের বিপরীতে "দ্য ডিভোর্সি" চলচ্চিত্রে অভিনয় করেন। এই বছরের শেষের দিকে তিনি এমজিএমের নাট্যধর্মী "দ্য বিগ হাউজ" ছবিতে ওয়ালেস বিরি ও রবার্ট মন্টগামারির সাথে প্রধান তারকা হিসেবে কাজ করেন। পরের দুই বছরে তিনি ইউনাইটেড আর্টিস্ট্‌স ও এমজিএমের সাথে ধীরগতিতে কাজ করে যান এবং জিন হার্লোর বিপরীতে হাস্যরসাত্মক নাট্যধর্মী "রেড-হেডেড ওম্যান" (১৯৩২) ছবিতে অভিনয় করেন।
আমিনা বেগম

নবাবজাদী আমিনা বেগম বাংলার নওয়াব পরিবারের একজন ক্ষমতাশালী নবাবজাদী এবং বাংলার শেষ স্বাধীন নওয়াব নবাব সিরাজ উদ-দৌলার মাতা অর্থাৎ নবাবমাতা বা রাজমাতা ছিলেন।
আমিনা বাংলার নবাব আলীবর্দী খানের কনিষ্ঠ কন্যা ছিলেন। তিনি জয়নউদ্দিন আহমদ খানকে বিয়ে করেন। তাদের দুই পুত্র, মির্জা মেহেদী ও সিরাজ উদ-দৌলাহ। তার পিতা তার স্বামী জয়নউদ্দিন খানকে পাটনার নওয়াব নাজিম (গভর্নর) নিযুক্ত করেন।
তার স্বামীকে হত্যা করার পর আফগান বিদ্রোহীরা আমিনাকে ধরে নিয়ে যায়। তিনি তার দুই পুত্রের সাথে বন্দী ছিলেন। তারা বাংলার নবাব আলীবর্দী খানকে উদ্ধার করে, যারা আফগানদের বিরুদ্ধে অভিযান চালায়। তার পুত্র সিরাজ বাংলার নবাব হতে চলে আসেন। পলাশীর যুদ্ধে ব্রিটিশ ইস্ট ইন্ডিয়া কোম্পানি এবং তাদের সহকর্মী মীর জাফর সিরাজউদ্দৌলাকে পরাজিত করার পর আমিনা বেগম ও সিরাজের স্ত্রী, কন্যাসহ অন্যান্য পরিবারের সদস্যদের সাথে কারাবন্দী করা হয়। বন্দিদেরকে ১৭৫৮ সালে মুর্শিদাবাদ থেকে ঢাকায় (তারপর জাহাঙ্গীরনগর নামে) নির্বাসিত করা হয় এবং জিনজিরা প্রাসাদে আটকে রাখা হয়।
১৭৬০ সালে মীর জাফরের পুত্র মীরন তাদের মুক্তি দেয়ার কথা বলে মুর্শিদাবাদে ফিরে আসতে বলেন। কিন্তু এটা ছিল তার প্রবঞ্চনা। ঢাকা থেকে নৌকায় ফেরার পথে মীরনের আদেশে তাদের নৌকা ডুবিয়ে দিয়ে আমিনা বেগমকে হত্যা করা হয়। মুর্শিদাবাদের খোশবাগে তার পরিবারের পাশে তাকে সমাহিত করা হয়।
আর্ল হলিম্যান

হেনরি আর্ল হলিম্যান (; জন্ম: ১১ সেপ্টেম্বর ১৯২৮) হলেন একজন মার্কিন অভিনেতা, গায়ক ও সমাজকর্মী। তিনি মূলত ১৯৫০-এর দশক ও ১৯৬০-এর দশকে পশ্চিমা ও নাট্যধর্মী চলচ্চিত্রে চরিত্রাভিনেতা হিসেবে অভিনয় করতেন। তিনি "দ্য রেইনমেকার" (১৯৫৬) চলচ্চিত্রে অভিনয় করে সেরা চলচ্চিত্র পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন এবং "ডেল্টা" (১৯৯২)-এ অভিনয় করে সেরা টিভি পার্শ্ব অভিনেতা বিভাগে গোল্ডেন গ্লোব পুরস্কারের মনোনয়ন পান। এছাড়া তিনি টেলিভিশন ধারাবাহিক "পুলিশ ওম্যান"-এ ১৯৭৪ থেকে ১৯৭৮ সাল পর্যন্ত সার্জেন্ট বিল ক্রোলি চরিত্রে অভিনয় করেন।
আর্ল হলিম্যান ১৯২৮ সালের ১১ই সেপ্টেম্বর লুইজিয়ানার রিচল্যান্ড প্যারিসের দিল্লিতে জন্মগ্রহণ করেন। তার পিতা তার জন্মের ছয় মাস পূর্বেই মারা যান। দারিদ্রের কারণের তার মাতা তাকে জন্মের সময় দত্তক দিয়ে দেন। তার দত্তক পিতা হেনরি হলিম্যান ও মাতা ভেলমা তার নাম রাখেন হেনরি আর্ল হলিম্যান। তার শৈশব স্বাভাবিক কাটছিল, কিন্তু ১৩ বছর বয়সে তার দত্তক পিতা মারা যান।
সিতওয়ে বন্দর

সিতওয়ে বন্দর বঙ্গোপসাগরে তীরে মিয়ানমারের রাখাইন রাজ্যের রাজধানী সিতওয়েতে অবস্থিত, যা ২০১৬ সালে ভারতের দ্বারা নির্মিত একটি গভীর সমুদ্র বন্দর। কালাদান নদীর মোহনায় অবস্থানরত বন্দরটি ভারত ও মিয়ানমারের মধ্যে একটি সহযোগিতামূলক সহযোগিতার অংশ হিসেবে কালাদান মাল্টি-মডাল ট্রানজিট ট্রান্সপোর্ট প্রজেক্টের অংশ হিসেবে নির্মাণে এবং ভারত সরকার কর্তৃক $১২০ মিলিয়ন মার্কিন ডলারের অর্থায়ন করা হয়েছে বন্দরটি নির্মাণের জন্য। প্রকল্পটি দক্ষিণ-পশ্চিমাঞ্চলীয় মিয়ানমার এবং উত্তর-পূর্ব ভারতে পরিবহন অবকাঠামো উন্নয়নের লক্ষ্যে কাজ করছে। 
ভারতের প্রস্তাবিত কালাদান মাল্টি-মডাল ট্রানজিট ট্রান্সপোর্ট প্রকল্প মূলত ভারতের উত্তর-পূর্বাঞ্চলীয় রাজ্যগুলিকে একটি বিকল্প রুট সরবরাহের করা। এই সাতটি রাজ্য বাকি ভারতের সঙ্গে কেবলমাত্র ভুটান, নেপাল ও বাংলাদেশ-এর মধ্যবর্তী ভারতীয় ভূখণ্ডের একটি সংকীর্ণ অংশ শিলিগুড়ি করিডোরের মাধ্যমেই যুক্ত। উত্তর-পূর্বের জন্য এই করিডোর মাধ্যমে নির্ধারিত সমস্ত রুটগুলিতে পণ্য পরিবহনে উল্লেখযোগ্য বিলম্ব এবং খরচ বৃদ্ধি পায়। ভারত এই রাজ্যগুলির জন্য বঙ্গোপসাগর থেকে ট্রানজিট পাওয়ার ইচ্ছায় ১৯৭০ সালের পর থেকে সাথে বাংলাদেশের সাথে আলোচনার চেষ্টা করে, কিন্তু বার বার এইসব রাজ্যে জন্য পণ্য পরিবহনের রুট প্রদানে বাংলাদেশ অস্বীকৃত হয়। যদিও ২০২৩ সালে অবশেষে ভারত বঙ্গোপসাগরে অবস্থিত চট্টগ্রাম বন্দর ও মোংলা বন্দর দিয়ে ট্রানজিট সুবিধা পায়। 
ভারত ও মিয়ানমার উভয় দেশের অবকাঠামো ও অর্থনৈতিক উন্নয়নে ত্বরান্বিত করার লক্ষ্যে ৫০০ মিলিয়ন ডলারের কালদান প্রকল্পটি একটি বিকল্প হিসেবে বিবেচিত হয়। এই প্রকল্পে কালাদান নদীর মোহনায় একটি গভীরতাপূর্ণ বন্দর নির্মাণ এবং নদী খনন করে সিতওয়ে থেকে ভারতের মিজোরাম পণ্য পরিবহন করা জন্য নদীপথে নৌযান চালানোর জন্য মিয়ানমারের পালেটওয়ায় একটি নদী বন্দর নির্মাণ করা হয়েছে। পণ্য পরিবহনের জন্য চিন রাজ্যের পালেটওয়ার থেকে ভারত ও মিয়ানমার সীমান্তে মাইকা পর্যন্ত সড়ক নির্মাণ করা হচ্ছে।
ঢাকা–চট্টগ্রাম উচ্চগতির রেলপথ

ঢাকা–চট্টগ্রাম উচ্চগতির রেলপথ একটি প্রস্তাবিত উচ্চগতির রেল লাইন, যা বাংলাদেশের বন্দরনগরী চট্টগ্রামকে রাজধানী শহর ঢাকার সাথে সংযোগ স্থাপন করবে। এটি বাংলাদেশের প্রথম উচ্চগতির রেল লাইন হবে। প্রকল্পটি নির্মাণে ৳৫০ হাজার কোটি টাকা ($১৬ বিলিয়ন মার্কিন ডলার) ব্যয় করা হবে।
যদি এই পরিষেবাটি চালানো হয় তবে বর্তমান ৫-৭ ঘণ্টা রেল যাত্রাটি এক থেকে দেড় ঘণ্টা বা দুই ঘণ্টায় নেমে আসবে। এই উচ্চগতির ট্রেন প্রতি ঘণ্টায় ২০০ কিলোমিটারের সর্বাধিক গতিতে চালানো হবে নির্মিত রেলপথে। বাংলাদেশের বর্তমান আন্তঃনগর ট্রেনের সর্বোচ্চ গতি প্রতি ঘণ্টায় ৭০ কিলোমিটার।
৩১ মে ২০১৮ সালে, বাংলাদেশ রেলওয়ে চীন রেলওয়ে ডিজাইনার করপোরেশন এবং মজুমদার এন্টারপ্রাইজেসের সাথে একটি চুক্তি স্বাক্ষরিত করেছে। প্রস্তাবিত উচ্চগতির রেলপথের নকশা এবং সম্ভাব্যতা যাচাই করতে এই চুক্তিটি করা হয়েছে। এই চুক্তি অনুযায়ী, ২০১৯ সালের ডিসেম্বরের মধ্যে ১০২.১০ কোটি টাকায় সম্ভাব্যতা যাচাই এবং নকশার কাজ সম্পন্ন হবে। বাংলাদেশ সরকার এই খরচ বহন করবে। পরিকল্পনা অনুসারে, এই উচ্চগতির রেল লাইনটি টঙ্গী-ভৈরবের পরিবর্তে নারায়ণগঞ্জ হয়ে যাবে।
বর্তমান ঢাকা-চট্টগ্রাম ট্রেন লাইনের দৈর্ঘ্য ৩২০ কিলোমিটার। তবে, প্রস্তাবিত ঢাকা-চট্টগ্রাম উচ্চ গতির রেল লাইনের দৈর্ঘ্য ২৩০ কিলোমিটার। ঢাকা-কুমিল্লা/লাকসাম-চট্টগ্রাম রেল পথের থেকে নতুন রেলপথের দৈর্ঘ্য প্রায় ৯১ কিলোমিটারে কমে যাবে।
ঢাকা-চট্টগ্রাম রেলপথে উচ্চ গতির ট্রেন চালু হওয়ার পর দুই ঘণ্টার মধ্যে ৫০ হাজারেরও বেশি যাত্রী প্রতিদিন জাতীয় রাজধানী ঢাকা ও বন্দর শহর চট্টগ্রামের মধ্যে চলাচল করতে পারবে।
ভার্জিনিয়া ম্যাডসেন

ভার্জিনিয়া জি. ম্যাডসেন (; জন্ম: ১১ সেপ্টেম্বর ১৯৬১) হলেন একজন মার্কিন অভিনেত্রী ও প্রযোজক। "ক্লাস" (১৯৮৩) দিয়ে তার চলচ্চিত্রে অভিষেক হয়, যা তার নিজ শহর শিকাগোতে চিত্রায়িত হয়। তিনি পরে লস অ্যাঞ্জেলেসে চলে যান এবং ১৯৮৪ সালে ডেভিড লিঞ্চের বিজ্ঞান কল্পকাহিনীমূলক চলচ্চিত্র "ডান"-এ প্রিন্সেস ইরুলান চরিত্রে অভিনয় করেন। তিনি কয়েকটি কিশোর চলচ্চিত্র - "ইলেকট্রিক ড্রিমস" (১৯৮৪), "মডার্ন গার্লস" (১৯৮৬) ও "ফায়ার উইথ ফায়ার" (১৯৮৬)-এ অভিনয় করেন।
তিনি ভীতিপ্রদ চলচ্চিত্র "ক্যান্ডিম্যান" (১৯৯২)-এ হেলেন লাইল এবং আলেকজান্ডার পেইনের "সাইডওয়েস" (২০০৪)-এ মায়া চরিত্রে অভিনয় করে পরিচিতি অর্জন করেন। "সাইডওয়েস" ছবিতে তার কাজের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কারের মনোনয়নসহ একাধিক পুরস্কার অর্জন করেন। তার অভিনীত অন্যান্য চলচ্চিত্র হল "লং গন" (১৯৮৭), "গথাম" (১৯৮৮), "দ্য হট স্পট" (১৯৯০), "ঘোস্টস অব মিসিসিপি" (১৯৯৬), "দ্য রেইনমেকার" (১৯৯৭), "আ প্রেইরি হোম কম্প্যানিয়ন" (২০০৬), "দি অস্ট্রোনাট ফারমার" (২০০৭), "দ্য হন্টিং ইন কানেটিকাট" (২০০৯), "রেড রাইডিং হুড" (২০১১) এবং "অল দ্য ওয়াইল্ডারনেস" (২০১৪)।
টারাজি পি. হেনসন

টারাজি পেন্ডা হেনসন (; জন্ম: ১১ সেপ্টেম্বর ১৯৭০) হলেন মার্কিন অভিনেত্রী, গায়িকা ও লেখিকা। তিনি হাওয়ার্ড বিশ্ববিদ্যালয়ে অভিনয় বিষয়ে পাঠগ্রহণ করেন এবং কয়েকটি টেলিভিশন ধারাবাহিক অনুষ্ঠানে অতিথি চরিত্রে কাজ করার পর "বেবি বয়" (২০০১) চলচ্চিত্র দিয়ে হলিউড কর্মজীবন শুরু করেন। তিনি "হাসল অ্যান্ড ফ্লো" (২০০৫) ছবিতে একজন যৌনকর্মী চরিত্রে এবং ডেভিড ফিঞ্চারের "দ্য কিউরিয়াস কেইস অফ বেঞ্জামিন বাটন" (২০০৮) ছবিতে এক অসক্ষম শিশুর একক মাতা চরিত্রে অভিনয় করে প্রশংসিত হন। "দ্য কিউরিয়াস কেইস অফ বেঞ্জামিন বাটন" ছবিতে কাজ করার জন্য শ্রেষ্ঠ পার্শ্ব অভিনেত্রী বিভাগে অস্কার ও স্ক্রিন অ্যাক্টরস গিল্ড ও ক্রিটিকস চয়েস চলচ্চিত্র পুরস্কারের মনোনয়ন লাভ করেন।
২০১৬ সালে "টাইম" সাময়িকী বিশ্বের সবচেয়ে প্রভাবশালী ১০০ ব্যক্তিদের একজন হিসেবে তার নাম অন্তর্ভুক্ত করে। একই বছর তিনি তার আত্মজীবনী "অ্যারাউন্ড দ্য ওয়ে গার্ল" প্রকাশ করে, যা নিউ ইয়র্ক টাইমসে সর্বোচ্চ বিক্রিত বই ছিল।
শঙ্খনীল কারাগার

শঙ্খনীল কারাগার বাংলাদেশী লেখক হুমায়ূন আহমেদের একটি সমকালীন উপন্যাস। এটি ১৯৭৩ সালে প্রকাশিত হয়।
উপন্যাসের কথক ‘খোকা’। তারা ছয় ভাইবোন। তার বড় বোন রাবেয়া। তার বাবা আর রাবেয়ার বাবা ভিন্ন দুই ব্যক্তি। রাবেয়ার মায়ের আগে এক ধনীর সাথে বিয়ে হয়েছিল। সেই পরিবারে জন্মায় রাবেয়া। রাবেয়ার বাবার সাথে রাবেয়ার মায়ের ছাড়াছাড়ি হয়ে যায়।
রাবেয়ার মায়ের বাবার বাড়ি অভিজাত শ্রেণীর। রাবেয়ার মায়ের জীবন, রূপলাবণ্য সবই ছিল বড়লোকি। তিনি ভালো গান করতে জানতেন। তার বাবার বাড়ি আশ্রয় নেন গরীব শিক্ষার্থী আজহার হোসেন। একদিন তিনি রাবেয়ার মায়ের মুখে গান শুনে তার প্রেমে পড়ে যান। তার কয়েকমাস বাদে রাবেয়ার মায়ের সাথে বিয়ে হয় তার। রাবেয়ার মা তার বাবার বাড়ির সবকিছু ছেড়ে আজহার সাহেবের সংসারে যান।
দীর্ঘ ২৩বছরের সংসারে একে একে খোকা ও তার বাকি চার ভাইবোন জন্মায়। সবচেয়ে ছোট মেয়ে নিনুর জন্মের সময় মারা যান খোকার মা। খোকার মা যেহেতু জন্মগত অভিজাত শ্রেণীর এবং খোকার বাবা যেহেতু দরিদ্র ঘরের ছেলে সেহেতু খোকার মায়ের সাথে তার অন্তরঙ্গ হতো না। তবুও তিনি পছন্দ এবং সম্মান করতেন তার স্ত্রীকে। কিন্তু তার স্ত্রী থাকতেন চুপচাপ, গম্ভীর। রাবেয়া ছাড়া তার অন্যান্য সন্তানরাও তার স্নেহ পায়নি তেমন। তার মনে খুব দুঃখ থাকতো লুকিয়ে। সেজন্যই গানপাগলী হয়েও তিনি সংসারে ২৩ বছরের জীবনে আর কখনও গান করেন নি।
খোকা তার ছোটখালার মেয়ে কিটকিকে ভালোবাসতো। কিটকিও খোকাকে ভালোবাসতো। কিন্তু তারা সপরিবারে পাঁচবছরের জন্য ম্যানিলায় যায়। সেখান থেকে একসময় ফিরে আসে, কিন্তু তার সাথে খোকার বিয়ে হয় না।
খোকার ছোটবোন রুনু বিয়ের আসরে বসলেও তার বিয়া হয় না মনের মানুষের সাথে। সে দুঃখে মানসিক ভারসাম্য হারিয়ে অসুস্থ হয়ে মারা যায়। রাবেয়ারও বিয়ে হয় না। কারণ তার গায়ের রং কালো।
খোকার ছোট ভাই মন্টু লেখাপড়ায় অমনোযোগী। কিন্তু সে একজন কবি। তার চমৎকার সব কবিতা ছাপা হতো পত্রিকায়। এভাবেই দিন চলে যেতে থাকে তাদের। কাছের মানুষগুলো ধীরে ধীরে দূরে সরে যেতে থাকে। রাবেয়া শহরের এক মহিলা হোস্টেলের সুপারিন্টেনডেন্ট হয়ে পরিবার থেকে কিছুটা দূরে চলে যায়। মন্টুও তার সদ্য যৌবনের বিভিন্ন কাজে ব্যস্ত হয়ে পড়ে। আর খোকা ক্রমেই পুরানো দিনের প্রাচুর্যের স্মৃতি অন্তরে জমিয়ে রেখে নিঃসঙ্গতার বেদনায় ডুবতে থাকে।
শঙ্খনীল কারাগার ১৯৯২ সালে মুক্তিপ্রাপ্ত বাংলাদেশী বাংলা ভাষার সামাজিক চলচ্চিত্র। প্রখ্যাত বাংলাদেশী সাহিত্যিক হুমায়ূন আহমেদের উপন্যাস "শঙ্খনীল কারাগার" অবলম্বনে চলচ্চিত্রটি পরিচালনা করেছেন মুস্তাফিজুর রহমান। মধ্যবিত্ত সমাজের গল্প নিয়ে নির্মিত এই চলচ্চিত্রে অভিনয় করেছেন ডলি জহুর, আসাদুজ্জামান নূর, সুবর্ণা মুস্তাফা, চম্পা। চলচ্চিত্রটি শ্রেষ্ঠ চলচ্চিত্রসহ চারটি বিভাগে জাতীয় চলচ্চিত্র পুরস্কার অর্জন করে।
ছাগলনাইয়া পৌরসভা

ছাগলনাইয়া পৌরসভা বাংলাদেশের ফেনী জেলার অন্তর্গত একটি নগরভিত্তিক স্থানীয় সরকার সংস্থা, যেটি ছাগলনাইয়া শহরকে পরিচালনা এবং নাগরিক সুযোগ-সুবিধা প্রদান করে থাকে। ২০০২ সালে পৌরসভাটি প্রতিষ্ঠিত হয়। বর্তমানে এটি একটি 'ক' শ্রেণীর পৌরসভা।
ছাগলনাইয়া পৌরসভার আয়তন ২৫.৩০ বর্গ কিলোমিটার।
২০১১ সালের আদমশুমারি অনুযায়ী ছাগলনাইয়া পৌরসভার মোট জনসংখ্যা ৪৫,১৭৭ জন।
ছাগলনাইয়া উপজেলার মধ্যাংশে ছাগলনাইয়া পৌরসভার অবস্থান। এ পৌরসভার উত্তরে মহামায়া ইউনিয়ন, পশ্চিমে পাঠাননগর ইউনিয়ন, দক্ষিণে রাধানগর ইউনিয়ন এবং পূর্বে ভারতের ত্রিপুরা প্রদেশ অবস্থিত।
ছাগলনাইয়া পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম ছাগলনাইয়া থানার আওতাধীন। এটি জাতীয় সংসদের ২৬৫নং নির্বাচনী এলাকা ফেনী-১ এর অংশ।
ছাগলনাইয়া থানা

ছাগলনাইয়া থানা বাংলাদেশের ফেনী জেলার অন্তর্গত ছাগলনাইয়া উপজেলার একটি থানা।
ছাগলনাইয়া উপজেলার ১টি পৌরসভা ও ৫টি ইউনিয়নের প্রশাসনিক কার্যক্রম ছাগলনাইয়া থানার আওতাধীন।
দাপ্তরিক ওয়েবসাইট
ছাগলনাইয়া ইউনিয়ন

ছাগলনাইয়া বাংলাদেশের ফেনী জেলার অন্তর্গত ছাগলনাইয়া উপজেলার একটি সাবেক ইউনিয়ন।
ছাগলনাইয়া ইউনিয়ন ছিল ছাগলনাইয়া উপজেলার ৭নং ইউনিয়ন পরিষদ। এ ইউনিয়নের সম্পূর্ণ অংশজুড়ে ছাগলনাইয়া পৌরসভা গঠিত হওয়ায় বর্তমানে ইউনিয়ন পরিষদ কার্যক্রম বিলুপ্ত হয়ে গেছে।
মহামায়া ইউনিয়ন

মহামায়া বাংলাদেশের ফেনী জেলার অন্তর্গত ছাগলনাইয়া উপজেলার একটি ইউনিয়ন।
ব্রিটিশ শাসনামলের আনুমানিক ১৯৪৩ সালে ফেনী জেলার অধীনে বর্তমান ছাগলনাইয়া উপজেলা সংলগ্নে মহামায়া ইউনিয়ন গঠিত হয়। ঐ সময়ে ইউনিয়ন চেয়ারম্যানকে গ্রাম প্রেসিডেন্ট বলাহত। ১৯৫০ সালে পাকিস্তান শাসনামলে গ্রাম প্রেসিডেন্ট এর পদকে ইউনিয়ন চেয়ারম্যান পদবী ঘোষণা করা হয়। ১৯৬৭ সালে তৎকালীন পাকিস্তান মহকুমা জুরি বোর্ড এর সদস্য : আবদুল গনি চৌধুরী প্রথম ইউনিয়ন পরিষদ চেয়াম্যান মনোনীত হন এবং তিনিই মুক্তিযুদ্ধ চলাকালে অত্র ইউনিয়নের চেয়ারম্যান ছিলেন। 
মহামায়া ইউনিয়নের নাম নিয়ে দুটি জনশ্রুতি রয়েছে, পুর্বে ঘোপাল ইউনিয়ন এর অধিকাংশ গ্রামে হিন্দুদের আধিপত্য ছিল। মহামায়ায় তখন পাল রাজাদের আধিপত্য ছিল। তাদেরই কারো নাম অনুসারে অত্র ইউনিয়নের নাম প্রস্তাব করা হয় এবং পরবর্তীতে ঐ নাম অনুসারে মহামায়া ইউনিয়নের নামকরণ করা হয়েছে বলে ধারণা করা হয় ।
এ ইউনিয়নের আয়তন ১৪বর্গ কিঃ মিঃ।
মোট জনসংখ্যা ৪৭৮২৩, যেখানে নারী ২৯৯৪৯ এবং পুরুষ ১৭৮৭৪ জন।
ছাগলনাইয়া উপজেলার সর্ব-উত্তরে মহামায়া ইউনিয়নের অবস্থান। এ ইউনিয়নের দক্ষিণে ছাগলনাইয়া পৌরসভা, পশ্চিমে পাঠাননগর ইউনিয়ন ও ফুলগাজী উপজেলার জিএমহাট ইউনিয়ন, উত্তরে ফুলগাজী উপজেলার আমজাদহাট ইউনিয়ন এবং পূর্বে ভারতের ত্রিপুরা প্রদেশ অবস্থিত।
মহামায়া ইউনিয়ন ছাগলনাইয়া উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম ছাগলনাইয়া থানার আওতাধীন। এটি জাতীয় সংসদের ২৬৫নং নির্বাচনী এলাকা ফেনী-১ এর অংশ। মহামায়া ইউনিয়নে ৫ টি মৌজা কে ০৮ টি গ্রামে বিভক্ত করে ৯ টি ওয়ার্ডে ভাগ করা হয়েছে। 
গ্রাম:-
১) পূর্ব দেবপুর
২) পশ্চিম দেবপুর [বক্তারহাট ও মনুরহাট অংশ]
৩) এলনাপাথর
মহামায়া ইউনিয়নে শিক্ষার হার শতকরা ৬৪ ভাগ।
৪টি
১৩টি
প্রায় ৬টি 
ছাগলনাইয়া উপজেলা হতে ৫.২৫ কি.মি. উত্তরে এবং ফেনী সদর হতে ১৯ কি.মি. পূর্ব-উত্তরে।
পাঠাননগর ইউনিয়ন

পাঠাননগর বাংলাদেশের ফেনী জেলার অন্তর্গত ছাগলনাইয়া উপজেলার একটি ইউনিয়ন।
প্রায় ৭০০০০। 
ছাগলনাইয়া উপজেলার সর্ব-পশ্চিমে পাঠাননগর ইউনিয়নের অবস্থান। এ ইউনিয়নের পূর্বে মহামায়া ইউনিয়ন, ছাগলনাইয়া পৌরসভা ও রাধানগর ইউনিয়ন; দক্ষিণে ফেনী সদর উপজেলার মোটবী ইউনিয়ন; পশ্চিমে ফেনী সদর উপজেলার কাজিরবাগ ইউনিয়ন ও ফুলগাজী উপজেলার আনন্দপুর ইউনিয়ন এবং উত্তরে ফুলগাজী উপজেলার জিএমহাট ইউনিয়ন অবস্থিত।
পাঠাননগর ইউনিয়ন ছাগলনাইয়া উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম ছাগলনাইয়া থানার আওতাধীন। এটি জাতীয় সংসদের ২৬৫নং নির্বাচনী এলাকা ফেনী-১ এর অংশ।
ছাগলনাইয়া উপজেলায় মাদ্রাসা ও সাধারণ শিক্ষা ব্যবস্থা বিদ্যমান। অত্র এলাকায় কোন কলেজ নেই।
রাধানগর ইউনিয়ন, ছাগলনাইয়া

রাধানগর বাংলাদেশের ফেনী জেলার অন্তর্গত ছাগলনাইয়া উপজেলার একটি ইউনিয়ন।
২০১১ সালের আদম শুমারি অনুযায়ী,
পুরুষ ১৭৬৭৩ জন,নারী ১৫৩৩৩ জন এবং মোট জনসংখ্যা ৩৩০০৬জন।
ছাগলনাইয়া উপজেলার মধ্যাংশে রাধানগর ইউনিয়নের অবস্থান। এ ইউনিয়নের উত্তরে ছাগলনাইয়া পৌরসভা; পশ্চিমে পাঠাননগর ইউনিয়ন, ফেনী সদর উপজেলার মোটবী ইউনিয়ন ও ফাজিলপুর ইউনিয়ন; দক্ষিণে শুভপুর ইউনিয়ন এবং পূর্বে ভারতের ত্রিপুরা প্রদেশ অবস্থিত।
রাধানগর ইউনিয়ন ছাগলনাইয়া উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম ছাগলনাইয়া থানার আওতাধীন। এটি জাতীয় সংসদের ২৬৫নং নির্বাচনী এলাকা ফেনী-১ এর অংশ।
০৮ নং রাধানগর ইউনিয়ন 
 পরিবহন ব্যবস্থা।
মধু চরা খাল (indobangla) ক্যানেল
শুভপুর ইউনিয়ন, ছাগলনাইয়া

শুভপুর ইউনিয়ন বাংলাদেশের ফেনী জেলার অন্তর্গত ছাগলনাইয়া উপজেলার একটি ইউনিয়ন।
আয়তন ১৪.৭০ বর্গকিঃমিঃ।
শুভপুর ইউনিয়নের মোট জনসংখ্যা ৩০২৮৮ জন।
ছাগলনাইয়া উপজেলার দক্ষিণাংশে শুভপুর ইউনিয়নের অবস্থান। এ ইউনিয়নের উত্তরে রাধানগর ইউনিয়ন, পশ্চিমে মুহুরী নদী ও ফেনী সদর উপজেলার ফাজিলপুর ইউনিয়ন, দক্ষিণ-পশ্চিমে ঘোপাল ইউনিয়ন, দক্ষিণে ফেনী নদী ও চট্টগ্রাম জেলার মীরসরাই উপজেলার করেরহাট ইউনিয়ন এবং পূর্বে ভারতের ত্রিপুরা প্রদেশ অবস্থিত।
শুভপুর ইউনিয়ন ছাগলনাইয়া উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম ছাগলনাইয়া থানার আওতাধীন। এটি জাতীয় সংসদের ২৬৫নং নির্বাচনী এলাকা ফেনী-১ এর অংশ।
গ্রামের সংখ্যা ১১টি।
হাট/বাজারসংখ্যা ৫টি।
ঘোপাল ইউনিয়ন

ঘোপাল বাংলাদেশের ফেনী জেলার অন্তর্গত ছাগলনাইয়া উপজেলার একটি ইউনিয়ন।
ছাগলনাইয়া উপজেলার সর্ব-দক্ষিণে ঘোপাল ইউনিয়নের অবস্থান। এ ইউনিয়নের উত্তর-পূর্বে শুভপুর ইউনিয়ন, পশ্চিমে মুহুরী নদী, ফেনী সদর উপজেলার ফাজিলপুর ইউনিয়ন, ফরহাদনগর ইউনিয়ন ও চট্টগ্রাম জেলার মীরসরাই উপজেলার ধুম ইউনিয়ন, দক্ষিণে ফেনী নদী ও চট্টগ্রাম জেলার মীরসরাই উপজেলার হিঙ্গুলী ইউনিয়ন এবং পূর্বে ফেনী নদী ও চট্টগ্রাম জেলার মীরসরাই উপজেলার করেরহাট ইউনিয়ন অবস্থিত।
ঘোপাল ইউনিয়ন ছাগলনাইয়া উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম ছাগলনাইয়া থানার আওতাধীন। এটি জাতীয় সংসদের ২৬৫নং নির্বাচনী এলাকা ফেনী-১ এর অংশ।
অত্র ইউনিয়ন উত্তরে করৈয়া থেকে ঘোপাল এবং দক্ষিণে বৃহত্তর লাঙ্গলমোড়া এবং নিজকুঞ্জরা গ্রাম নিয়ে গঠিত।
এই ইউনিয়নের লাঙ্গলমোড়া-নিজকুঞ্জরা গ্রাম দিয়ে বয়ে গেছে ফেনী নদী এবং এই নদী দক্ষিণে গিয়ে বঙ্গোপসাগরে মিলিত হয়েছে।
ঘোপাল ইউনিয়নের অন্যতম হাটবাজারের মধ্যে পুরাতন মুহুরীগঞ্জ এবং নতুন মুহুরীগঞ্জ উল্লেখযোগ্য।
পুরাতন মুহুরীগঞ্জে সপ্তাহে ১-২ দিন বাজার মিলিত হয়। এছাড়াও নতুন সমিতি বাজার অন্যতম। যেখানে প্রায় প্রতিদিন বাজার মিলে।
ফেনী নদী ফেনী জেলার ছাগলনাইয়া উপজেলার ঘোপাল ইউনিয়নে অবস্থিত। ফেনী নদী নামের উপর ফেনী জেলার নামকরণ করা হয়।
এটি ঘোপাল ইউনিয়ন এর অন্যতম একটি দর্শনীয় স্থান।
বর্তমান পরিষদ
কবি (হুমায়ূন আহমেদের উপন্যাস)

কবি বাংলাদেশী লেখক হুমায়ূন আহমেদের একটি উপন্যাস এটি ১৯৯৬ সালে প্রকাশিত। বইটিতে তিনজন কবির গল্প বিবৃত হয়েছে।
"কবি" উপন্যাস সম্পর্কে হুমায়ূন আহমেদ কবি উপন্যাসের ফ্ল্যাপে লিখেছেনঃ
তিন কবির জীবন নিয়ে কথা
জগদ্দল বিধানসভা কেন্দ্র

জগদ্দল (বিধানসভা কেন্দ্র) ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ১০৬ নং জগদ্দল বিধানসভা কেন্দ্রটি 
১৮ থেকে ৩৫ নং ওয়ার্ড গুলি ভাটপাড়া পৌরসভা এবং কৌগাছি-১, কৌগাছি-২, মামুদপুর এবং পানপুর-কেউটিয়া গ্রাম পঞ্চায়েত গুলি ব্যারাকপুর-১ সমষ্টি উন্নয়ন ব্লক এর অন্তর্গত।
জগদ্দল বিধানসভা কেন্দ্রটি ১৫ নং ব্যারাকপুর লোকসভা কেন্দ্র এর অন্তর্গত।
২০১১ সালের নির্বাচনে, তৃণমূল কংগ্রেসের পরশ দত্ত তার নিকটতম প্রতিদ্বন্দ্বী ফরওয়ার্ড ব্লকের হরিপদ বিশ্বাসকে পরাজিত করেন।
২০০৬ এবং ২০০১ সালের বিধানসভা নির্বাচনে, ফরওয়ার্ড ব্লকের হরিপদ বিশ্বাস জগদ্দল কেন্দ্র থেকে জয়ী হন, তার নিকটতম প্রতিদ্বন্দ্বী ২০০৬ সালে বিজেপি'র রাহুল (বিশ্বজিৎ) সিনহাকে পরাজিত এবং ২০০১ সালে তৃণমূল কংগ্রেসের মুকুল রায়কে পরাজিত করেন।
অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে।
কংগ্রেসের অনয় গোপাল সিনহা ১৯৯৬ সালে ফরওয়ার্ড ব্লকের নীহার বসুকে পরাজিত করেন। ফরওয়ার্ড ব্লকের নীহার বসু ১৯৯১ সালে কংগ্রেসের অনয় গোপাল সিনহাকে পরাজিত করেন, ১৯৮৭ সালে কংগ্রেসের ননী গোপাল সরকারকে, ১৯৮২ সালে কংগ্রেসের মৃগেন লাহিড়িকে পরাজিত এবং ১৯৭৭ সালে কংগ্রেসের সুধীন ভট্টাচার্য্যকে পরাজিত করেন। এর আগে, জগদ্দল কেন্দ্রটি বিদ্যমান ছিল না।
জেনিফার হাডসন

জেনিফার কেট হাডসন (; জন্ম: ১২ সেপ্টেম্বর ১৯৮১) হলেন একজন মার্কিন গায়িকা, অভিনেত্রী ও মুখপাত্র। তিনি ২০০৪ সালে আমেরিকান আইডলের তৃতীয় মৌসুমে ফাইনালিস্ট ও সপ্তম স্থান অধিকার করার পর পরিচিতি লাভ করেন। "ড্রিমগার্লস" (২০০৬)-এ এফি হোয়াইট চরিত্রে অভিনয় দিয়ে তার চলচ্চিত্রে অভিষেক হয়, যার জন্য তিনি শ্রেষ্ঠ পার্শ্ব অভিনেত্রী বিভাগে অস্কার, গোল্ডেন গ্লোব, বাফটা ও স্ক্রিন অ্যাক্টরস গিল্ড পুরস্কার অর্জন করেন। পরবর্তীকালে তিনি "সেক্স ইন দ্য সিটি" (২০০৮), "দ্য সিক্রেট লাইফ অব বিজ" (২০০৮) ও "ব্ল্যাক নেটিভিটি" (২০১৩) চলচ্চিত্রে কাজ করেন। ২০১৫ সালে "দ্য কালার পার্পল"-এর পুনরুজ্জীবিতকরণে শাগ অ্যাভারি চরিত্রে অভিনয় দিয়ে তার ব্রডওয়ে মঞ্চে অভিষেক হয়।
২০১৩ সালে হলিউড ওয়াক অব ফেমে তার নামাঙ্কিত তারকা খচিত হয়। ২০১৭ সাল থেকে হাডসন "দ্য ভয়েস ইউকে" ও "দ্য ভয়েস"-এ কোচ হিসেবে কাজ করছেন, এবং তিনি প্রথম নারী কোচ হিসেবে ইউকে সংস্করণ জয় করেন।
হাডসন ১৯৮১ সালের ১২ই সেপ্টেম্বর ইলিনয়ের শিকাগো শহরে জন্মগ্রহণ করেন। তার পিতা স্যামুয়েল সিম্পসন (মৃ. ১৯৯৯) এবং মাতা ডারনেল ডোনারসন (৭ নভেম্বর ১৯৫০-২৪ অক্টোবর ২০০৮)। তিনি তার পিতামাতার তিন সন্তানের মধ্যে সর্বকনিষ্ঠ। ইঙ্গলউডে তার বাপ্তিস্ম হয়। তিনি ১৯৯৯ সালে ডানবার ভোকেশনাল হাই স্কুল থেকে পাস করেন। তিনি হুইটনি হিউস্টন, আরেথা ফ্র্যাঙ্কলিন, ও প্যাটি লাবেল তাকে অনুপ্রাণিত করেছে বলে উল্লেখ করেন। এছাড়া তিনি মারিয়া কেরিকে তার সঙ্গীতের অনুপ্রেরণা বলে উল্লেখ করেন। ৭ বছর বয়সে তিনি গির্জায় গান পরিবেশনা শুরু করেন এবং তার প্রয়াত মাতামহী জুলিয়ার সহায়তায় কমিউনিটি থিয়েটারে অংশগ্রহণ শুরু করেন। তিনি ল্যাংস্টন বিশ্ববিদ্যালয়ে ভর্তি হন কিন্তু গৃহকাতরতা ও আবহাওয়ার সাথে খাপ খাওয়াতে না পারায় এক সেমিস্টার পর বিশ্ববিদ্যালয় ত্যাগ করেন এবং কেনেডি-কিং কলেজে ভর্তি হন।
এগ্রি হর্টিকালচারাল সোসাইটি অফ ইন্ডিয়া

এগ্রি হর্টিকালচার সোসাইবি অফ ইন্ডিয়া কলকাতার আলিপুর রোডে উইলিয়াম কেরী দ্বারা ১৮২০ সালে প্রতিষ্ঠিত হয়। এটি একটি ফুলের বাগান, গ্রীনহাউস, একটি গবেষণা পরীক্ষাগার এবং একটি গ্রন্থাগার। এটি গাছ এবং ফুলের বিশাল সংগ্রহের আয়োজন করে। এখানে ক্যান্না সহ উদ্ভিদ বৈচিত্র্যের উল্লেখযোগ্য সংগ্রহ রয়েছে, যার জন্য এই উদ্যানের একটি দীর্ঘ এবং প্রসিদ্ধ ঐতিহ্য আছে। বাগানটিতে উদ্যানপালক এবং উদ্ভিদ/ফুলের প্রেমীদের জন্য সুবিধা রয়েছে। নির্দিষ্ট প্রজাতির বাগানে এবং চাষের কোর্সগুলি সাধারণ জনগণকে সময়ে সময়ে প্রদান করা হয়। বাগানটি খুবই বড়।
সোসাইটির বাগানে ফার্ন এবং ঔষধি উদ্ভিদের চাষ ও পতিপালন হয়। হাজার হাজার ফল ও ফুলের চাষ হয় এবং নার্সারিও কেনা যায়। এটি শীতকালে বার্ষিক ফুলের প্রদর্শির আয়োজন করে এবং উদ্যানপালন প্রশিক্ষণ প্রদান করে যা একটি প্রধান ঋতু আকর্ষণ।
১৮৯৪ সালে পার্সি ল্যাঙ্কাস্টার সোসাইটির সেক্রেটারি পদে নিযুক্ত হন এবং বিখ্যাত আলিপুর ক্যান্না সংগ্রহ প্রতিষ্ঠা করেন। ১৯৬০-এর দশকে অবসর গ্রহণ না করা পর্যন্ত তাঁর কাজ তার পুত্র সিডনি পার্সি-ল্যাঙ্কাস্টারের দ্বারা পরিচালিত হয়।
ফুলের প্রদর্শি ৫ থেকে ৮ জানুয়ারী ২০১৭ সালে হয়। বার্ষিক ফুলের প্রদর্শি নামে আরেকটি ফুল প্রদর্শি ৯ -২২ ফেব্রুয়ারি ২০১৭ সালে অনুষ্ঠিত হয়।
গলবিল প্রদাহ

গলবিল প্রদাহ বলতে ব্যাকটেরিয়া বা ভাইরাসের দ্বারা রোগ-সংক্রমণের কারণে গলার পেছনের দিকে অর্থাৎ গলবিলে ব্যথা হওয়াকে বোঝায়। গলা ব্যথার পাশাপাশি আরও কিছু উপসর্গ আছে যেমন ঢোক গিলতে কষ্ট হওয়া, কাশি, মাথাব্যথা, কর্কশ কণ্ঠ, সর্দি পড়া, গলবিল লাল হয়ে যাওয়া, লসিকাগ্রন্থিগুলির ফুলে যাওয়া এবং জ্বর হওয়া। সাধারণত ৩ থেকে ৫ দিন এই উপসর্গগুলি অব্যাহত থাকে। গলবিল প্রদাহকে এক ধরনের ঊর্ধ্ব শ্বাসনালি সংক্রমণ হিসেবে শ্রেণীকরণ করা হয়েছে। জটিল অবস্থা ধারণ করলে গলবিল প্রদাহ থেকে অস্থিকোটর প্রদাহ বা সাইনাসের প্রদাহ (Sinusitis) এবং তীব্র মধ্যকর্ণ প্রদাহ (Acute otitis media) হতে পারে।
বেশিরভাগ ক্ষেত্রে গলবিল প্রদাহের জন্য ভাইরাস দায়ী। তবে ২৫% শিশু ও ১০% প্রাপ্তবয়স্কের ক্ষেত্রে স্ট্রেপ্টোকক্কাস জাতীয় ব্যাকটেরিয়ার জন্য সৃষ্ট যে গলবিল প্রদাহ হয় (ইংরেজিতে "স্ট্রেপ থ্রোট" নামে পরিচিত), সেটি বিপদজনক। কারণ এতে বাতজ্বর হওয়ার ঝুঁকি থাকে। তাই স্ট্রেপটোকক্কাসের জন্য গলবিল থেকে নেওয়া নমুনা পরীক্ষা করতে হয় ("স্ট্রেপ থ্রোট কালচার") এবং সময়মত ব্যাকটেরিয়ানাশক বা অ্যান্টিবায়োটিক ওষুধ দিয়ে চিকিৎসা করতে হয়। অন্যদিকে ভাইরাসজনিত গলবিল প্রদাহের জন্য ব্যাকটেরিয়ানাশক ওষুধ কোনও কাজে আসে না; এক্ষেত্র শুধুমাত্র উপসর্গ প্রশমনের জন্য ওষুধ দেওয়া হয়।
এছাড়া ছত্রাক, অতিসংবেদনশীলতা বা অ্যালার্জি, ধূমপান, অম্ল ঢেকুর, ইত্যাদি কারণেও ক্ষেত্রবিশেষে গলবিল প্রদাহ হতে পারে।
আলজিহ্বা প্রদাহ, থাইরয়েড প্রদাহ, গলবিল-পশ্চাদ্দেশীয় ফোঁড়া ইত্যাদি রোগের ক্ষেত্রেও একই ধরনের উপসর্গ দেখা যেতে পারে।
আমানুল্লাহ কলেজ

আমান উল্লাহ বিশ্ববিদ্যালয় কলেজ বাংলাদেশের বরিশাল বিভাগের পিরোজপুর জেলার অন্তর্গত ভান্ডারিয়া উপজেলার বারিধারা, রাধানগর নামক স্থানে অবস্থিত একটি শিক্ষা প্রতিষ্ঠান। কলেজটির প্রতিষ্ঠাতা জনাব এম এ খালেক।
সূচনালগ্ন থেকে, কলেজটিতে শুধুমাত্র উচ্চমাধ্যমিক শ্রেণীতে ক্লাস নেয়া হত, তবে বর্তমানে এতে জাতীয় বিশ্ববিদ্যালয় অধীনে বিভিন্ন বিষয়ে স্নাতক সম্মান শিক্ষা কার্যক্রম চালু রয়েছে।
কলেজটি ভান্ডারিয়া-কাঠালিয়া মহাসড়কের পাশে হওয়ায় এর যাতায়াত ব্যবস্থা বেশ উন্নত। শিক্ষার্থী ও শিক্ষক দের কলেজে যাতায়াতের জন্য দুইটি উন্নত বাস রয়েছে। এছাড়াও কলেজে যাতায়াতের জন্য বাস রিক্সা এবং ব্যাটারি চালিত ইজিবাইক রয়েছে।
কলকাতার জাতিগত সম্প্রদায়

কলকাতায় মূলত স্থানীয় বাঙালি সম্প্রদায়ের বসবাস। অন্যান্য সম্প্রদায়ের মধ্যে রয়েছে পাঠান, মারাঠি, উড়িযা, গুজরাটি, কাশ্মীরী, পাঞ্জাবি, বিহারি, চীনা, নেপালি, তেলুগু, তামিল, মালয়ালী, মারওয়ারি, অ্যাংলো-ইন্ডিয়ান, ইরাকি, ইহুদি আর্মেনীয়, তিব্বতী, গ্রীক, পারসি, ইরাকি জনগণ এবং আসামীয়া।
চিনাটাউন কলকাতা শহরের পূর্বাংশে অবস্থিত ভারতের একমাত্র চিনাটাউন। ১৯৬২ সালের ভারত-চীন যুদ্ধের পর ভারতীয় নাগরিকত্বের প্রত্যাবর্তন এবং অস্বীকারসহ বিভিন্ন কারণের ফলস্বরূপ, ২০,০০০ জাতিগত চীনা নাগরিকের সংখ্যা ২০০৯ সালের ২,০০০ জন হয় এবং উন্নততর অর্থনৈতিক সুযোগের জন্য বিভিন্ন দেশগুলিতে অভিবাসন শুরু করে কলকাতার চীনারা। ভারতে চীনা সম্প্রদায় স্থানীয়ভাবে স্থানীয় চর্ম শিল্পে কাজ করে এবং চীনা রেস্টুরেন্ট চালায়। 
ইরাকিরা প্রথম ভারতের উত্তর পূর্বাঞ্চলীয় রাজ্য থেকে ঊনবিংশ শতাব্দীর শেষের দিকে কলকাতায় এসে পৌঁছেছিল। আজকাল শহরটির চামড়ার কাজ করছে তারা। তাদের অধিকাংশ পার্ক সার্কাস এবং তপশিয়া অঞ্চলে বসবাস করে। কলকাতায় বর্তমান ইরাকি জনসংখ্যা আনুমানিক ১০,০০০।
কলকাতার ইহুদিরা বেশিরভাগই বাগদাদী ইহুদি যারা কলকাতায় বাণিজ্য করতে আসেন। এক সময় কলকাতায় ৬,০০০ জন ইহুদি ছিলেন, ইসরায়েল গঠনের পর কলকাতায় সম্প্রদায়টি জনসংখ্যা ৬০ জনের নিচে নেমে এসেছে। আজ কলকাতায় প্রায় ৩০ জন ইহুদি রয়ে গেছে। কলকাতায় প্রথম রেকর্ডকৃত ইহুদি অভিবাসী ছিলেন বর্তমান সিরিয়ার আলেপ্পো থেকে ১৭৯৮ সালে শালন কোহেন। কলকাতার সবচেয়ে প্রভাবশালী ইহুদি পরিবার সম্ভবত ফাদার-সন রিয়েল এস্টেটের ম্যাগাজিন ডেভিড জোসেফ এজরা এবং এলিয়া ডেভিড এজরা ছিলেন। তারা চৌরঙ্গী ম্যানশন্স, এসপ্ল্যানেড ম্যানশন এবং সমাজগৃহ নেভে শালোম তৈরি করেন। পরিবার ইহুদি গার্লস স্কুল প্রতিষ্ঠার সহায়ক ছিল। কলকাতার এজরা স্ট্রিট তাদের নামে নামকরণ করা হয়। কলকাতায় ইহুদি সম্প্রদায়ের পাঁচটি স্বাধীন সমাজ-গৃহ রয়েছে, যার মধ্যে চীনাটাউনে একটি এখনও সক্রিয় রয়েছে। নিউ মার্কেটে ইহুদী ব্যক্তি নহৌমের কলকাতার মিষ্টান্নে একটি বিশেষ স্থান রয়েছে। ১৯০২ সালে প্রতিষ্ঠিত নহৌম, ১৯১৬ সালে নিউমার্কেটে তার বর্তমান অবস্থান থেকে সরানো হয়। এটি মূল মালিকের নাতি, ডেভিড নাহৌম দ্বারা আজ চালানো হয়। কলকাতার ৫০ বছরের ব্যবধানে ১৯৯০ সালে একটি ইহুদি বিয়েতু অনেক মিডিয়া মনোযোগ পেয়েছিল। ইসরায়েল প্রতিষ্ঠার পর, কলকাতায় অনেক ইহুদিরা ইসরায়েলে বাস করার জন্য চলে যায় এবং ইহুদি সম্প্রদায়ের আকার খুব হ্রাস পায় কলকাতায়।
প্রাচীন কাল থেকে ভারতে বাণিজ্য করার জন্য আর্মেনীয়রা ব্যাকট্রিয়া মাধ্যমে স্থলভাগে পথ অনুসরণ করে। তারা "ভারতবর্ষের বাণিজ্য রাজপুত্র" নামে পরিচিত ছিল, এবং কিছু আর্মেনীয়রা সম্রাট আকবরের আদালতে বসতি স্থাপন করেছিল। অবশেষে আর্মেনিয়রা শ্রীরামপুরে এবং কলকাতায় বসতি স্থাপন করে, কল্পনানুসারে কাজ চর্নক এর আমন্ত্রণে।
তিব্বতীরা প্রাথমিকভাবে কলকাতায় আসে প্রতি শীতকালীন সময়ে, ভুটিয়াসদ ও আফগানদের (স্থানীয়ভাবে কাবুলিওয়াল্লা নামে পরিচিত) সাতে মশলা ও ফল বিক্রি করে। ১৯৫১ সালের পর কলকাতয় বেশ কয়েকটি তিব্বতী বাস করতেন যারা সিকিম-তিব্বত সীমান্তে হয়ে কলকাতায় আসেন।
গ্রীকরা ১৬ তম শতাব্দীতে অটোমান এবং তুর্কি আক্রমণ পরে ভারত চলে যান। কলকাতায় একটি বিশাল গ্রীক সম্প্রদায় ছিল, যাদের বেশিরভাগই গ্রিসের চিওস দ্বীপের উত্তরাধিকারী পরিবারগুলির একটি ঘনিষ্ঠ বংশধর, যারা ব্রিটিশদের সাথে ব্যবসা চালাচ্ছিল। কলকাতায় র্যালি ব্রাদার্স সম্ভবত সবচেয়ে প্রতিষ্ঠাতা সাধারণ গ্রিক নাম; ভারতের স্বাধীনতার পর র্যালিস তার ব্যবসা বিক্রি করে এবং গ্রিক সম্প্রদায়ের অধিকাংশের মতই চলে যান।
নোয়াপাড়া বিধানসভা কেন্দ্র

নোয়াপাড়া (বিধানসভা কেন্দ্র) ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ১০৭ নং নোয়াপাড়া বিধানসভা কেন্দ্রটি উত্তর ব্যারাকপুর পুরসভা এবং গারুলিয়া পুরসভা,ইছাপুর প্রতিরক্ষা এস্টেট, ব্যারাকপুর ক্যান্টনমেন্ট মোহনপুর এবং সেউলি গ্রাম পঞ্চায়েত গুলি ব্যারাকপুর-২ সমষ্টি উন্নয়ন ব্লক এর অন্তর্গত।
নোয়াপাড়া বিধানসভা কেন্দ্রটি ১৫ নং ব্যারাকপুর লোকসভা কেন্দ্র এর অন্তর্গত।
মধুসূদন ঘোষ এর মৃত্যুর পর নোয়াপাড়া বিধানসভা আসনটি খালি ছিল। ২০১৮ সালের উপনির্বাচনে সর্বভারতীয় তৃণমূল কংগ্রেসের প্রার্থী সুনিল সিং এবং এছাড়া গুরুলিয়া পৌরসভার চেয়ারম্যান ১,০১,৭২৯ ভোটের রেকর্ড ভাঙেন এবং তিনি তার নিকটতম প্রতিদ্বন্দ্বী বিজেপি প্রার্থী সন্দীপ ব্যানার্জীকে ৬৩,০১৮ ভোটের (৫৩.৫১%) ব্যবধানে পরাজিত করেন। সুনিল সিং ভারতীয় জাতীয় কংগ্রেসের আসনটি সরিয়ে নেন এবং তিনি তার দল সর্বভারতীয় তৃণমূল কংগ্রেসে যোগ দেন।
২০১৬ সালের নির্বাচনে, ভারতীয় জাতীয় কংগ্রেসের মধুসূদন ঘোষের তৃণমূল কংগ্রেসের মঞ্জু বসুকে পরাজিত করেন কিন্তু মধুসূদন ঘোষের মৃত্যুতে পুনরায় নির্বাচন হয়।
২০১১ সালের নির্বাচনে, তৃণমূল কংগ্রেসের মঞ্জু বসু তার নিকটতম প্রতিদ্বন্দ্বী সিপিআই (এম) -এর কে.ডি.ঘোষকে পরাজিত করেন।
২০০৬ সালের রাজ্য বিধানসভা নির্বাচনে, সিপিআই (এম) এর কুশধ্বাজ ঘোষ নোয়াপাড়া বিধানসভা কেন্দ্র থেকে জয়ী হন, তৃণমূল কংগ্রেসের মঞ্জু বসুকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে তৃণমূল কংগ্রেসের মঞ্জু বসু সিপিআই (এম) -এর মদন মোহন নাথকে পরাজিত করেন। সিপিআই (এম) -এর মদন মোহন নাথ ১৯৯৬ সালে কংগ্রেসের শ্রীশ দাসকে পরাজিত করেন এবং ১৯৯১ সালে কংগ্রেসের অনন্ত রায়কে পরাজিত করেন। সিপিআই (এম) -এর যামিনী ভূষণ সাহা ১৯৮৭ সালে কংগ্রেসের শ্রীশ দাসকে এবং ১৯৮২ সালে আইসিএসের অপূর্ব ভট্টাচার্যকে পরাজিত করেন এবং কংগ্রেস অপূর্ব ভট্টাচার্যকে ১৯৭৭ সালে পরাজিত করেন।
কংগ্রেসের শুভেন্দু রায় ১৯৭২ সালে জয়ী হন। সিপিআই (এম) -এর যামিনী ভূষণ সাহা ১৯৭১ এবং ১৯৬৯ সালে জয়ী হন। কংগ্রেসের শুভেন্দু রায় ১৯৬৭ সালে জয়ী হন। ১৯৬২ সালে সিপিআই এর যামিনী ভূষণ সাহা জয়ী হন। ১৯৫৭ সালে পিএসপি পঞ্চানন ভট্টাচার্য জয়ী হন। এর আগে কেন্দ্রটি বিদ্যমান ছিল না।
ফেনী সদর থানা

ফেনী সদর থানা বাংলাদেশের ফেনী জেলার অন্তর্গত ফেনী সদর উপজেলার একটি থানা।
ফেনী সদর উপজেলার ১টি পৌরসভা ও ১২টি ইউনিয়নের প্রশাসনিক কার্যক্রম ফেনী সদর থানার আওতাধীন।
মোস্তাফিজার রহমান মোস্তফা

মোস্তাফিজার রহমান মোস্তফা বাংলাদেশের একজন রাজনীতিবিদ। তিনি রংপুর সিটি কর্পোরেশনের মেয়র ছিলেন। তিনি জাতীয় পার্টি রংপুর মহানগরের সভাপতি এবং কেন্দ্রীয় কমিটির প্রেসিডিয়াম সদস্য।
মোস্তাফিজুর রহমান কাফ্রিখাল, মিঠাপুকুর,রংপুর এর সম্ভ্রান্ত মুসলিম পরিবার এ জন্মগ্রহণ করেন। রহমান ১৯৭৯ সালে কারমাইকেল বিশ্ববিদ্যালয় কলেজ হতে বিজ্ঞান বিভাগে স্নাতক ডিগ্রী লাভ করেন। ছাত্র জীবন থেকেই তিনি ছাত্র রাজনীতিতে সক্রিয়ভাবে জড়িয়ে পড়েন।
তিনি ১৯৮৩-১৯৮৪ সালে কুমরগঞ্জ দ্বিমুখী উচ্চ বিদ্যালয়ে শিক্ষক হিসেবে শিক্ষকতা শুরু করেন এবং পরবর্তীতে বিদ্যুৎ উন্নয়ন বোর্ডের একজন প্রথম শ্রেণীর ঠিকাদার হিসেবে ব্যবসা শুরু করেন। এর পাশাপাশি তিনি সমাজ সেবামূলক বিভিন্ন কাজে নিজেকে জড়িয়ে রাখেন।
১৯৯৪ সালে রংপুরে গঠিত জাতীয় পার্টির জেলা কমিটিতে সদস্য হিসেবে অন্তর্ভুক্ত হন মোস্তফা। পর্যায়ক্রমে জাতীয় পার্টি পৌর নির্বাহী কমিটির সাধারণ সম্পাদক হিসেবে ৮ বছর, সদর উপজেলা কমিটির সভাপতি হিসেবে ৩ বছর, জেলা সাধারণ সম্পাদক হিসেবে ২ বছর ৬ মাস, জেলা  সদস্য সচিব হিসেবে প্রায় ২ বছর এবং ২০০৯ সালে বিপুল ভোটে রংপুর সদর উপজেলা চেয়ারম্যান নির্বাচিত হয়ে দায়িত্ব পালন করেন তিনি।
২০১৭ ও ২০২২ সালের নির্বাচনে তিনি জাতীয় পার্টির হয়ে রংপুর সিটি কর্পোরেশনের মেয়র হিসেবে নির্বাচিত হন। ১৯ আগস্ট ২০২৪ সালে তিনিসহ দেশের ১২টি সিটি কর্পোরেশনের মেয়রকে অপসারণ করে প্রশাসক নিয়োগ দেওয়া হয়।
তাজ মালিক

তাজ মালিক (; জন্ম: ১ জানুয়ারি, ১৯৭৫) নানগারহর প্রদেশে জন্মগ্রহণকারী প্রথিতযশা ও সাবেক আফগান আন্তর্জাতিক ক্রিকেটার। আফগানিস্তান ক্রিকেট দলের অন্যতম সদস্য ছিলেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে লেগ-ব্রেক বোলিংয়ে পারদর্শিতা দেখিয়েছেন তিনি।
আফগান ক্রিকেটে অন্যতম প্রভাববিস্তারকারী ব্যক্তিত্ব হিসেবে তাকে গণ্য করা হয়ে থাকে। এছাড়াও, জাতীয় দলের প্রথম কোচ হিসেবে দায়িত্ব পালন করেছেন। আফগানিস্তান জাতীয় ক্রিকেট একাডেমির সভাপতি হিসেবে ঘরোয়া প্রতিযোগিতাসমূহে নেতৃত্ব দেন ও আফগানিস্তান ক্রিকেট ফেডারেশনের সম্পাদকের দায়িত্বে ছিলেন তিনি।
২০১০ সালে আইসিসি বিশ্ব টুয়েন্টি২০ প্রতিযোগিতায় আফগানিস্তান জাতীয় ক্রিকেট দলের বাছাইপর্ব নিয়ে ‘আউট অব দি অ্যাশেজ’ শিরোনামীয় প্রামাণ্যচিত্রে তাকে উপস্থাপন করা হয়েছিল।
ফাজিলপুর ইউনিয়ন, ফেনী সদর

ফাজিলপুর ইউনিয়ন বাংলাদেশের ফেনী জেলাধীন সদর উপজেলার অন্তর্গত ১২ নং ইউনিয়ন। ফেনী সদর উপজেলার দক্ষিণ দিকে ঢাকা-চট্টগ্রাম জাতীয় মহাসড়ক ও ঢাকা-চট্টগ্রাম জাতীয় রেলপথের উত্তর পাশে মনোরম পরিবেশে ফাজিলপুর ইউনিয়নের অবস্থান।
ফাজিলপুর ইউনিয়নের আয়তন ১১.৭০ বর্গ কিলোমিটার প্রায়। 
২০২২ সালের জনশুমারি অনুযায়ী ফাজিলপুর ইউনিয়নের জনসংখ্যা ৩৪৮৮৭ জন।
ফেনী সদর উপজেলার দক্ষিণ-পূর্বাংশে ফাজিলপুর ইউনিয়নের অবস্থান। এ ইউনিয়নের দক্ষিণে ফরহাদনগর ইউনিয়ন; পশ্চিমে ছনুয়া ইউনিয়ন; উত্তর-পশ্চিমে মোটবী ইউনিয়ন; উত্তর-পূর্বে ছাগলনাইয়া উপজেলার রাধানগর ইউনিয়ন এবং পূর্বে মুহুরী নদী, ছাগলনাইয়া উপজেলার শুভপুর ইউনিয়ন ও ঘোপাল ইউনিয়ন অবস্থিত।
ফাজিলপুর ইউনিয়ন ফেনী সদর উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম ফেনী সদর থানার আওতাধীন। এটি জাতীয় সংসদের ২৬৬নং নির্বাচনী এলাকা ফেনী-২ এর অংশ।
এ ইউনিয়নের গ্রামগুলো হলো:
ফাজিলপুর ইউনিয়নের স্বাক্ষরতার হার ৭০% (প্রায়)।
ফাজিলপুর ইউনিয়নে স্বাস্থ্য বিষয়ক মোট তিনটি প্রতিষ্ঠান রয়েছে। ফাজিলপুর ও শিবপুর উভয় গ্রামে এই প্রতিষ্ঠানসমূহের অবস্থান।
ফাজিলপুর ইউনিয়নের যোগাযোগ ব্যবস্থা খুবই ভালো। এই ইউনিয়নের উপর দিয়ে ঢাকা-চট্টগ্রাম (জাতীয়) মহাসড়ক ও ঢাকা-চট্টগ্রাম (জাতীয়) রেলপথ রয়েছে। যা চট্রগ্রাম শহরের সাথে সংযুক্ত হয়েছে। ফেনী শহর থেকে খুব সহজে ফাজিলপুর ইউনিয়নের যে কোনো গ্রামে যাতায়াত করা যায়।
মুহুরী নদী ফাজিলপুর ইউনিয়নের পূর্ব পাশ দিয়ে উত্তর-দক্ষিণে প্রবাহিত হয়ে দক্ষিণে বঙ্গোপসাগরের সাথে মিলিত হয়েছে।
ঐতিহ্যবাহী ফাজিলপুর রহিম উল্যাহ সাহেবের বাজার ফাজিলপুর ইউনিয়নের প্রধান বাজার। অন্যান্য বাজার সমুহ হলো:
মোটবী ইউনিয়ন

মোটবী বাংলাদেশের ফেনী জেলার অন্তর্গত ফেনী সদর উপজেলার একটি ইউনিয়ন।
১৮.০০ বর্গ কিঃমি
ফেনী সদর উপজেলার পূর্বাংশে মোটবী ইউনিয়নের অবস্থান। এ ইউনিয়নের দক্ষিণ-পূর্বে ফাজিলপুর ইউনিয়ন, দক্ষিণে ছনুয়া ইউনিয়ন, পশ্চিমে কালিদহ ইউনিয়ন, উত্তরে ছাগলনাইয়া উপজেলার পাঠাননগর ইউনিয়ন এবং পূর্বে ছাগলনাইয়া উপজেলার রাধানগর ইউনিয়ন অবস্থিত।
মোটবী ইউনিয়ন ফেনী সদর উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম ফেনী সদর থানার আওতাধীন। এটি জাতীয় সংসদের ২৬৬নং নির্বাচনী এলাকা ফেনী-২ এর অংশ। 
এ ইউনিয়নের গ্রামগুলো হল:
ফেনী সদর উপজেলা থেকে ইউনিয়ন পরিষদের দূরত্ব প্রায় ৯ কিলোমিটার।সদর উপজেলা কমপ্লেক্স থেকে সিএনজি যোগে মোটবী ইউনিয়নস্থ লস্করহাট বাজারে আসা যায়। উপজেলা থেকে ইউনিয়নের যাতায়াত ব্যবস্থা:(১) রিক্সা ভাড়ার হার : ৩০-৪০ টাকা।(২) সিএনজি ভাড়ার হার : ২০-২৫ টাকা।
(৫) লস্করহাট বাজার থেকে গঙ্গানগর পর্যন্ত রিক্সা ভাড়া ৬০ টাকা।(৬) লস্করহাট বাজার থেকে সাহাপুর পর্যন্ত রিক্সা ভাড়া ৪০ টাকা।(৭) লস্করহাট বাজার থেকে উত্তর লক্ষ্মীপুর পর্যন্ত রিক্সা ভাড়া ৪০ টাকা।(৮) লস্করহাট বাজার থেকে মধ্যম লক্ষ্মীপুর পর্যন্ত রিক্সা ভাড়া ৪০ টাকা।
(৯) লস্করহাট বাজার থেকে মোটবী পর্যন্ত রিক্সা ভাড়া ২০ টাকা।
মোটবী ইউনিয়নের প্রধান ২টি হাট-বাজার হল লস্করহাট বাজার এবং মোটবী ভোর বাজার।
১) মোটবী মুন্সি মোহাম্মদ আলী জামে মসজিদ
ছনুয়া ইউনিয়ন, ফেনী সদর

ছনুয়া বাংলাদেশের ফেনী জেলার অন্তর্গত ফেনী সদর উপজেলার একটি ইউনিয়ন।
৩১৫৭ একর
ছনুয়া ইউনিয়ন মোট জনসংখ্যা - ২০৮১৪
তার মধ্যে পুরুষ - ১০৮৭৭,এবং মহিলা- ৯৯৩৭
ফেনী সদর উপজেলার পূর্বাংশে ১০নং ছনুয়া ইউনিয়নের অবস্থান। এর পূর্বে ফাজিলপুর, দক্ষিণে লেমুয়া ও এশিয়ান হাইওয়ে,পশ্চিমে কালিদহ ও কালীদাস পাহালিয়া নদী যাহা দক্ষিণ দিকে গিয়ে বঙ্গোপসাগরে পতিত হয়েছেএবং উত্তরে মোটবী ইউনিয়ন অবস্থিত।
ছনুয়া ইউনিয়ন ফেনী সদর উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম ফেনী সদর থানার আওতাধীন। এটি জাতীয় সংসদের ২৬৬নং নির্বাচনী এলাকা ফেনী-২ এর অংশ।
এ ইউনিয়নের গ্রামগুলো হল:
শিক্ষার হার শতকরা ৪৮.৫৮
১.ছনুয়া উচ্চ বিদ্যালয়
২.ছনুয়া ইসলামিয়া দাখিল মাদ্রাসা। 
৩.পূর্ব ছিলোনীয়া ইসলামিয়া দাখিল মাদ্রাসা।
৪.ছনুয়া গনিয়া ইসলামিয়া মাদ্রাসা।
৫.কাজিরদিঘী সোলতানিয়া ইসলামিয়া মাদ্রাসা।
৬.পূর্ব ছিলোনীয়া সরকারি প্রাথমিক বিদ্যালয়
৭. ছনুয়া সরকারি প্রাথমিক বিদ্যালয়
৮.বোগদাদীয়া উচ্চ বিদ্যালয় 
৯.দমদমা সরকারি প্রাথমিক বিদ্যালয়
১০.তেতৈয়া সরকারি প্রাথমিক বিদ্যালয়
১১.উত্তর ছনুয়া সরকারি প্রাথমিক বিদ্যালয়
১২.পশ্চিম ছনুয়া সরকারি প্রাথমিক বিদ্যালয়
১৩.বোগদাদীয়া সরকারি প্রাথমিক বিদ্যালয়
১৪. টঙ্গিরপাড়া সরকারি প্রাথমিক বিদ্যালয়
১৫.উত্তর ছনুয়া ইবতেদায়ী মাদ্রাসা(স্থাপিত:১৯৮৪)
যোগাযোগ বিশেষত্ব পাকারাস্তা ১৭৫ কিমি, আধা-পাকারাস্তা ১১২ কিমি, কাঁচারাস্তা ৪০০ কিমি; রেলপথ ২৭.৫ কিমি।
কালীদাস পাহালিকা নদী
১. হাজী আলী নেওয়াজ কোম্পানী বাজার
২.হাজী ওসমান গনী বাজার
৩.ছনুয়া বাজার
৪.কাজির দীঘি বাজার
৫.বোগদাদিয়া বাজার
১.কালিদাস পাহালিয়া নদী। 
২. বেড়ি বাঁধ।
৩.কালীদহ রেলওয়ে ঝুলন্ত সেতু।
করিম উল্ল্যাহ বি.কম (চেয়ারম্যান)
১০নং ছনুয়া ইউনিয়ন পরিষদ
লেমুয়া ইউনিয়ন

লেমুয়া বাংলাদেশের ফেনী জেলার অন্তর্গত ফেনী সদর উপজেলার একটি ইউনিয়ন।
আয়তন ৬.৪ (বর্গ কি:মি:)
লোক সংখ্যা ৩৫,০০০ জন (প্রায়)
লেমুয়া ইউনিয়ন পরিষদে তের জন নির্বাচিত পরিষদ সদস্য,একজন ইউনিয়ন পরিষদ সচিব ও ০৯ (নয়) জন ইউনিয়ন গ্রাম পুলিশ রয়েছে।
ফেনী সদর উপজেলার দক্ষিণাংশে লেমুয়া ইউনিয়নের অবস্থান। এ ইউনিয়নের পূর্বে ফরহাদনগর ইউনিয়ন, উত্তরে ছনুয়া ইউনিয়ন, উত্তর-পশ্চিমে কালিদহ ইউনিয়ন, দক্ষিণ-পশ্চিমে ধলিয়া ইউনিয়ন এবং দক্ষিণে কালিদাস পাহালিয়া নদী ও সোনাগাজী উপজেলার নবাবপুর ইউনিয়ন অবস্থিত।
লেমুয়া ইউনিয়ন ফেনী সদর উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম ফেনী সদর থানার আওতাধীন। এটি জাতীয় সংসদের ২৬৬নং নির্বাচনী এলাকা ফেনী-২ এর অংশ। এ ইউনিয়নের গ্রামগুলো হল:
ফেনী শহর হতে ৭ কিলোমিটার দক্ষিণে ঢাকা-চট্টগ্রাম মহাসড়ক সংলগ্ন লেমুয়া ব্রীজ এর অবস্থান। প্রধান যোগাযোগ মাধ্যম আনন্দ সুপার বাস ও লেগুনা।
কালিদাস পাহালিয়া খাল।
লেমুয়া বাজার, কসকা বাজার, মজুমদার হাট।
নিহাল পল্লী, লেমুয়া বেইলী ব্রীজ।
প্রাক্তন চেয়ারম্যানবৃন্দ:
ধলিয়া ইউনিয়ন

ধলিয়া বাংলাদেশের ফেনী জেলার অন্তর্গত ফেনী সদর উপজেলার একটি ইউনিয়ন।
ফেনী সদর উপজেলার দক্ষিণাংশে ধলিয়া ইউনিয়নের অবস্থান। এ ইউনিয়নের উত্তর-পূর্বে লেমুয়া ইউনিয়ন ও কালিদহ ইউনিয়ন, উত্তর-পশ্চিমে বালিগাঁও ইউনিয়ন, দক্ষিণ-পশ্চিমে সোনাগাজী উপজেলার চর মজলিশপুর ইউনিয়ন ও বগাদানা ইউনিয়ন, দক্ষিণে সোনাগাজী উপজেলার মঙ্গলকান্দি ইউনিয়ন ও আমিরাবাদ ইউনিয়ন এবং দক্ষিণ-পূর্বে সোনাগাজী উপজেলার নবাবপুর ইউনিয়ন অবস্থিত।
ধলিয়া ইউনিয়ন ফেনী সদর উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম ফেনী সদর থানার আওতাধীন। এটি জাতীয় সংসদের ২৬৬নং নির্বাচনী এলাকা ফেনী-২ এর অংশ।
এ ইউনিয়নের গ্রামগুলো হল:
ফেনী ও সোনাগাজী এর মাঝখানে ধলিয়া ইউনিয়নের অবস্থান। ফেনী শহরের ট্রাংক রোডের জিরো পয়েন্ট থেকে ০৭ কি.মি. দক্ষিণে ও ঢাকা-চট্রগ্রাম মহাসড়কের লালপোল হতে সোনাগাজী সড়কে ০৪ কি. মি.দক্ষিণে এর অবস্থান। বাস ও অটোরিকশা (সিএনজি) যোগে যাতায়াত করা যায়।
গজারীয়া খাল
ইউপি চেয়ারম্যান : জাকির হোসেন জসিম 
ল দ
রায়শ্রী উত্তর ইউনিয়ন

রায়শ্রী উত্তর বাংলাদেশের চাঁদপুর জেলার অন্তর্গত শাহরাস্তি উপজেলার একটি ইউনিয়ন।
রায়শ্রী উত্তর ইউনিয়নের আয়তন ৩,৩৪০ একর।
২০১১ সালের পরিসংখ্যান অনুযায়ী রায়শ্রী উত্তর ইউনিয়নের জনসংখ্যা ১৮,২৯৩ জন। এর মধ্যে পুরুষ ৮,৩০৯ জন এবং মহিলা ৯,৯৮৪ জন। মোট পরিবার ৩,৭৪২টি।
শাহরাস্তি উপজেলার উত্তর-পূর্বাংশে রায়শ্রী উত্তর ইউনিয়নের অবস্থান। এ ইউনিয়নের দক্ষিণে রায়শ্রী দক্ষিণ ইউনিয়ন, পশ্চিমে মেহের দক্ষিণ ইউনিয়ন ও মেহের উত্তর ইউনিয়ন, উত্তরে কচুয়া উপজেলার আশরাফপুর ইউনিয়ন ও কুমিল্লা জেলার বরুড়া উপজেলার লক্ষ্মীপুর ইউনিয়ন এবং পূর্বে কুমিল্লা জেলার বরুড়া উপজেলার লক্ষ্মীপুর ইউনিয়ন ও লাকসাম উপজেলার মুদাফফরগঞ্জ দক্ষিণ ইউনিয়ন অবস্থিত।
১৯৮৮ সালে ১৭নং রায়শ্রী উত্তর ইউনিয়ন নামে এ ইউনিয়ন প্রতিষ্ঠা লাভ করে।
রায়শ্রী উত্তর ইউনিয়ন শাহরাস্তি উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম শাহরাস্তি থানার আওতাধীন। এটি জাতীয় সংসদের ২৬৪নং নির্বাচনী এলাকা চাঁদপুর-৫ এর অংশ। এটি ১৭টি মৌজায় বিভক্ত। এ ইউনিয়নের গ্রামগুলো হল:
২০১১ সালের পরিসংখ্যান অনুযায়ী রায়শ্রী উত্তর ইউনিয়নের সাক্ষরতার হার ৭২.৪%। এ ইউনিয়নে ১টি মাধ্যমিক বিদ্যালয়, ৩টি মাদ্রাসা ও ৮টি প্রাথমিক বিদ্যালয় রয়েছে।
১. ঊনকিলা থেকে শাহরাস্থি প্রজন্ত পাকা রাস্তা